**ΕΞΑΣΚΟΥΜΑΙ ΣΤΗ ΓΡΑΜΜΑΤΙΚΗ**

1. Να υπογραμμίσετε τα συνδετικά ρήματα και να βρείτε ποια είναι τα κατηγορούμενα.

* Εσύ είσαι η αιτία της καταστροφής μου.
* Είναι αληθινά όσα είπες γι’ αυτόν.
* Πολλοί πιστεύουν πως στην Ελλάδα είσαι ό,τι δηλώσεις.
* Το νερό φαινόταν παγωμένο.
* Ο Πέτρος κατάντησε ερείπιο από τα βάσανα.
* Ο Γ. Σεφέρης υπηρέτησε ως διπλωμάτης σε πολλές πρεσβείες μας.
* Η καρδιά σου είναι από πέτρα.
* Η Κύπρος αναγνωρίστηκε ανεξάρτητο κράτος.
* Ο Γιάννης αποδείχτηκε καλόπιστος κριτής.
* Ανακηρύχτηκε ευεργέτης της πόλης.
* Οι περισσότεροι ήρωες του1821 γεννήθηκαν και πέθαναν φτωχοί.
* Έμεινα άναυδος από το θέαμα.

2. Να υπογραμμίσετε το έμμεσο αντικείμενο στις παρακάτω προτάσεις

* Τους παρουσιάστηκε ένα πρόβλημα και γι’ αυτό ανησύχησαν.
* Του ζήτησαν συγγνώμη για την ανάρμοστη συμπεριφορά τους.
* Μου άπλωσε το χέρι για βοήθεια.
* Σε παρακαλώ, μη μου τα θυμίζεις.
* Μας δώσατε ό,τι σας ζητήσαμε και γι’ αυτό σας ευχαριστούμε.

3. Να υπογραμμίσει τις αντωνυμίες που υπάρχουν στις παρακάτω προτάσεις και να αναγνωρίσει το είδος τους:

α) Αυτά τα μεγέθη δε συγκρίνονται. (……………………..)

β) Πρέπει να υπερασπίζει τα δικαιώματα σου. (…………………………..)

γ) Ό,τι κι αν λέω, εσύ συνέχεια διαφωνείς. (………………………… , …………………………)

δ) Η ήττα του κόμματός του στις εκλογές τον στενοχώρησε πολύ. (……………………… , …………………….)

ε) Είναι υπερβολή να ξοδεύει κανείς τόσα χρήματα. (………………………, …………………………..)

στ) Μου διηγούταν ένα αλλόκοτο όνειρο που είδε. (…………………………., …………………………..)

ζ) Δεν υπάρχει καμιά πιθανότητα να γίνει κάτι τέτοιο. (……………………..,………………………….)

4. Να συμπληρώσεις σε καθένα από τα παρακάτω κελιά για: Υποκείμενο Υ, ρήμα Ρ, κατηγορούμενο Κ, άμεσο αντικείμενο ΑΑ , έμμεσο αντικείμενο ΕΑ:

* Εκείνος φωνάζει
* Καθένας κάνει τη δουλειά του.
* Ο Αλέξανδρος ονομάστηκε μέγας.
* Η Έλλη αγόρασε καινούριο φόρεμα.
* Η φίλη μου μου είπε τη λύση του προβλήματος
* Ο Βασίλης δεν έγινε υπολοχαγός.
* Ο καιρός χάλασε.
* Ο καιρός είναι αίθριος.

|  |  |  |  |  |
| --- | --- | --- | --- | --- |
| **Υ** | **Ρ** | **ΑΑ** | **ΕΑ** | **Κ** |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |